Document ID: 32009R0560

32009R0560
L 166/3
SLUŽBENI LIST EUROPSKE UNIJE
26.06.2009.
UREDBA KOMISIJE (EZ) br. 560/2009
od 26. lipnja 2009.
o izmjeni Uredbe (EZ) br. 874/2004 o utvrđivanju pravila javne politike o provedbi i funkcijama vršne.eu domene te načela koja uređuju registraciju
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 733/2002 Europskog parlamenta i Vijeća od 22. travnja 2002. o provedbi vršne.eu domene (1), a posebno njezin članak 5. stavak 1.,
nakon savjetovanja s Registrom u skladu s člankom 5. stavkom 1. Uredbe (EZ) br. 733/2002,
budući da:
(1)
U trećem stavku članka 6. Uredbe Komisije (EZ) br. 874/2004 (2) predviđeno je da Registar obavlja registraciju naziva domena sa svim abecednim znakovima službenih jezika Zajednice nakon što odgovarajući međunarodni standardi postanu dostupni.
(2)
Službeni jezici Zajednice obuhvaćaju više abecednih znakova nego što ih je bilo na raspolaganju za registraciju na početku etapnog razdoblja registracije predviđenog u poglavlju IV. Uredbe (EZ) br. 874/2004.
(3)
Međutim, sada je postalo tehnički moguće registrirati nazive na službenim jezicima Zajednice pod vršnom.eu domenom također koristeći abecedne znakove koji tada nisu bili na raspolaganju za registraciju.
(4)
Potrebno je osigurati obavješćivanje zainteresiranih strana o novim znakovima prije nego što ih se stavi na raspolaganje za registraciju naziva pod vršnom.eu domenom. Stoga Registar treba unaprijed objaviti podatke o abecednim znakovima koji će se dodati znakovima već stavljenim na raspolaganje za registraciju naziva pod vršnom.eu domenom.
(5)
U skladu s drugim stavkom članka 9. Uredbe (EZ) br. 874/2004 Komisija je zatražila od Registra uvođenje određenih naziva domene izravno pod vršnom.eu domenom koje će koristiti institucije i tijela Zajednice. Sada kada je postalo tehnički moguće registrirati nazive na službenim jezicima Zajednice pod vršnom.eu domenom koristeći i abecedne znakove koji nisu bili na raspolaganju za registraciju na početku etapnog razdoblja registracije predviđenog u poglavlju IV. Uredbe (EZ) br. 874/2004, Komisiji treba omogućiti da, uz nazive koje je već zatražila, od Registra zatraži uvođenje naziva domena koji sadrže navedene znakove.
(6)
Države članice, države kandidatkinje i članice Europskoga gospodarskog prostora zatražile su registraciju ili rezervaciju svojih naziva u skladu s člankom 8. Uredbe (EZ) br. 874/2004. Predmetni nazivi navedeni su u Prilogu Uredbi (EZ) br. 874/2004. Sada kada je postalo tehnički moguće registrirati nazive pod vršnom.eu domenom koristeći i abecedne znakove službenih jezika Zajednice koji nisu bili na raspolaganju za registraciju na početku etapnog razdoblja registracije predviđenog u poglavlju IV. Uredbe (EZ) br. 874/2004, neke su zemlje zatražile izmjene navedenih popisa.
(7)
Stoga je potrebno ažurirati popise iz Priloga Uredbi (EZ) br. 874/2004 da bi se na odgovarajući način uzeli u obzir nazivi koji sadrže znakove koji ranije nisu bili na raspolaganju.
(8)
Uredbu (EZ) br. 874/2004 treba izmijeniti na odgovarajući način.
(9)
Budući da je u interesu europskih građana i poduzeća da što prije dobiju mogućnost registracije naziva na službenim jezicima Zajednice uz uporabu abecednih znakova koji nisu bili na raspolaganju za registraciju na početku etapnog razdoblja registracije predviđenog u poglavlju IV. Uredbe (EZ) br. 874/2004, stupanje na snagu ove Uredbe ne smije se nepotrebno odgađati.
(10)
Mjere predviđene ovom Uredbom u skladu su s mišljenjem Odbora za komunikacije (3),
DONIJELA JE OVU UREDBU:
Članak 1.
Uredba (EZ) br. 874/2004 mijenja se kako slijedi:
1.
članak 6. mijenja se kako slijedi:
(a)
prvi, drugi i treći stavak postaju stavci 1., 2. i 3.;
(b)
četvrti stavak zamjenjuje se sljedećim:
„4. Ako postane tehnički moguće registrirati nazive na službenim jezicima pod vršnom.eu domenom koristeći abecedne znakove koji nisu bili na raspolaganju za registraciju na početku etapnog razdoblja registracije predviđenog u poglavlju IV., Registar na svojoj internetskoj stranici objavljuje da je moguće registrirati nazive pod vršnom.eu domenom koji sadrže navedene znakove.
Objava sadrži popis predmetnih znakova i u njoj se navodi datum od kada će se moći registrirati nazivi.eu domena s navedenim znakovima.
Objava se daje najmanje tri mjeseca prije navedenog datuma.
5. Registar nije dužan obavljati funkcije koristeći se jezicima koji nisu službeni.”;
2.
članak 9. mijenja se kako slijedi:
(a)
prvi i drugi stavak postaju stavci 1. i 2.;
(b)
dodaje se sljedeći stavak 3.:
„3. Ako postane tehnički moguće registrirati nazive na službenim jezicima pod vršnom.eu domenom koristeći abecedne znakove koji nisu bili na raspolaganju za registraciju na početku etapnog razdoblja registracije predviđenog u poglavlju IV., Registar o tome obavješćuje Komisiju.
Obavijest se daje najmanje mjesec dana prije dana objave iz članka 6. stavka 4. i u njoj se navodi datum objave.
Najkasnije 10 radnih dana prije datuma navedenog u objavi u skladu s člankom 6. stavkom 4., Komisija je dužna zatražiti od Registra uvođenje svih naziva domena s jednim ili više navedenih znakova koje želi rezervirati za uporabu od strane institucija i tijela Zajednice izravno pod vršnom.eu domenom.”;
3.
u četvrtom podstavku članka 11. upućivanje na „treći stavak članka 6.” zamjenjuje se upućivanjem na „članak 6. stavak 3.”;
4.
u prvom podstavku stavka 1. članka 12. upućivanje na „prvi stavak članka 6.” zamjenjuje se upućivanjem na „članak 6. stavak 1.”;
5.
Prilog se zamjenjuje Prilogom ovoj Uredbi.
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 26. lipnja 2009.

Labels: 12
7
15